CELEX: 62009TN0032
Language: el
Date: 2009-01-26 00:00:00
Title: Υπόθεση T-32/09 P: Αίτηση αναιρέσεως που άσκησε στις 26 Ιανουαρίου 2009 ο Luigi Marcuccio κατά της διατάξεως που εξέδωσε στις 4 Νοεμβρίου 2008 το Δικαστήριο Δημόσιας Διοίκησης στην υπόθεση F-18/07, Luigi Marcuccio κατά Επιτροπής

21.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/51
            
         Αίτηση αναιρέσεως που άσκησε στις 26 Ιανουαρίου 2009 ο Luigi Marcuccio κατά της διατάξεως που εξέδωσε στις 4 Νοεμβρίου 2008 το Δικαστήριο Δημόσιας Διοίκησης στην υπόθεση F-18/07, Luigi Marcuccio κατά Επιτροπής
   (Υπόθεση T-32/09 P)
   (2009/C 69/111)
   Γλώσσα διαδικασίας: η ιταλική
   Διάδικοι
   
      Αναιρεσείων: Luigi Marcuccio (εκπρόσωπος: G. Cipressa)
   
      Αντίδικος κατ' αναίρεση: Επιτροπή των Ευρωπαϊκών Κοινοτήτων
   Αιτήματα του αναιρεσείοντος
   Ο αναιρεσείων ζητεί από το Πρωτοδικείο:
   
               —
            
            
               Eν πάση περιπτώσει,
               
                           (A.1)
                        
                        
                           να ακυρώσει εξ ολοκλήρου και χωρίς καμία εξαίρεση την επίδικη διάταξη,
                        
                     
                           (A.2)
                        
                        
                           να κηρύξει πλήρως παραδεκτή την πρωτοβάθμια προσφυγή.
                        
                     
         
               —
            
            
               Κυρίως,
               
                           (B.1)
                        
                        
                           να δεχθεί εξ ολοκλήρου και χωρίς καμία εξαίρεση τα αιτήματα του αναιρεσείοντος όπως περιλαμβάνονται στην πρωτοβάθμια προσφυγή,
                        
                     
                           (B.2)
                        
                        
                           να καταδικάσει την Επιτροπή στο σύνολο των δικαστικών εξόδων στα οποία υποβλήθηκε ο αναιρεσείων τόσο πρωτοδίκως όσο και κατ' αναίρεση,
                        
                     
         
               —
            
            
               ή, επικουρικώς,
               
                           (B.3)
                        
                        
                           να αναπέμψει την υπόθεση στο Δικαστήριο Δημόσιας Διοίκησης προκειμένου αυτό να την εκδικάσει εκ νέου με διαφορετική σύνθεση.
                        
                     
         Ισχυρισμοί και κύρια επιχειρήματα
   Η υπό κρίση αίτηση αναιρέσεως βάλλει κατά της διατάξεως που εξέδωσε το Δικαστήριο Δημόσιας Διοίκησης στις 4 Νοεμβρίου 2008 στην υπόθεση F-18/07, L. Marcuccio κατά Επιτροπής, με την οποία απορρίφθηκε η προσφυγή του αναιρεσείοντος ως προδήλως απαράδεκτη.
   Προς στήριξη της αιτήσεώς του, ο αναιρεσείων προβάλλει τους ακόλουθους λόγους αναιρέσεως:
   
               —
            
            
               Πλήρη έλλειψη αιτιολογίας ως προς τους ισχυρισμούς που αφορούν τον περιλαμβανόμενο στη σκέψη 3 της επίδικης αποφάσεως χαρακτηρισμό του σημειώματος της 11ης Οκτωβρίου 2005 ως αίτηση υποβληθείσα σύμφωνα με το άρθρο 90 του ΚΥΚ και την εφαρμογή, εν προκειμένω, των διατάξεων του άρθρου 90 του ΚΥΚ.
            
         
               —
            
            
               Πλήρη έλλειψη αιτιολογίας των ισχυρισμών που αφορούν την ημερομηνία παραλαβής του σημειώματος της 11ης Οκτωβρίου 2005 από την Επιτροπή και την ημερομηνία εφαρμογής της επίδικης αποφάσεως.
            
         
               —
            
            
               Μη σύννομο χαρακτήρα των διαπιστώσεων περί του προδήλως απαραδέκτου της πρωτοβάθμιας προσφυγής στο σύνολό της.
            
         Πλήρη έλλειψη αιτιολογίας επίσης λόγω της πλήρους ελλείψεως μέτρων οργανώσεως της διαδικασίας σε σχέση με την ημερομηνία υποβολής του υπομνήματος αντικρούσεως και error in procedendo λόγω μη τηρήσεως της υποχρεώσεως συνεκτιμήσεως του περιεχομένου του υπομνήματος αντικρούσεως, στο μέτρο που υποβλήθηκε εκπρόθεσμα.
   
               —
            
            
               Παράβαση των κανόνων περί δίκαιης δίκης, του άρθρου 6 της Ευρωπαϊκής Σύμβασης για τα δικαιώματα του ανθρώπου και του άρθρου 47 του Χάρτη θεμελιωδών δικαιωμάτων της Ευρωπαϊκής Ένωσης.